Na temelju članka 118. stavak 2. podstavak 3. Zakona o odgoju i obrazovanju u osnovnoj i srednjoj školi (N.N.87/08., 86/09.,92/10.,105/10, 90/11, 86/12, 94/13, 152/14., 7/17, 68/18, 98/19, 64/20 i 151/22)., a u svezi s člankom 15. stavak 2. Zakona o javnoj nabavi (N.N. 120/16, 114/22.), Školski odbor Osnovne škole Josipa Jurja Strossmayera, Trnava, na sjednici održanoj dana 4. siječnja 2024. godine donio je

**PRAVILNIK O PROVOĐENJU JEDNOSTAVNIH NABAVA**

1. **OPĆE ODREDBE**

**Članak 1**.

Osnovna škola Josipa Jurja Strossmayera, Trnava ( u daljem tekstu: Naručitelj ) ovim Pravilnikom uređuje postupak koji prethodi ugovornom odnosu za nabavu roba i usluga procijenjene vrijednosti do 26 540,00 eura, odnosno za nabavu radova procijenjene vrijednosti do 66. 360,00 eura za koje sukladno odredbama Zakon o javnoj nabavi ne postoji obveza provedbe postupka javne nabave.

**Članak 2.**

Prilikom provođenja postupaka jednostavnih nabava Naručitelj je obvezan u odnosu na sve gospodarske subjekte poštovati načela javne nabave sadržana u Zakonu o javnoj nabavi.

1. **NABAVE PROCIJENJENE VRIJEDNOSTI DO 10.000,00 EURA**

**Članak 3.**

(1) Nabavu roba, radova i usluga procijenjene vrijednosti do 10. 000,00 eura naručitelj može provoditi izdavanjem narudžbenice ili sklapanjem ugovora temeljem jedne ili više ponuda.

(2) Ponudom se smatra svaka ponuda pristigla naručitelju, neovisno da li je zatražena i bez obzira na način slanja. Ponudom se smatra i cjenik poslovnog subjekta dostupan naručitelju.

1. **NABAVE PROCIJENJENE VRIJEDNOSTI VEĆE OD 10.000,00 EURA, DO 26. 540,00 EURA**

**Članak 4**.

(1) Nabavu roba, radova i usluga čija je procijenjena vrijednost veća od 10.000,00 eura, a ne prelazi 26. 540,00 provodi se slanjem Poziva za dostavu ponuda na adrese minimalno dva gospodarska subjekta i objavom poziva na internetskoj stranici Naručitelja.

(2) Rok za dostavu ponude ne smije biti kraći od 3 dana od upućivanja Poziva.

**Članak 5**

Naručitelj može ponudu ponuditelja odabrati u cijelosti za predmet nabave ili za dio predmeta nabave koji je Naručitelju prihvatljiv.

1. **NABAVE RADOVA PROCIJENJENE VRIJEDNOSTI VEĆE OD 26 540,00 EURA DO 66. 360,00 EURA**

**Članak 6.**

Nabavu radova čija je procijenjena vrijednost veća od 26. 540,00 eura. Naručitelj provodi slanjem Poziva za podnošenje ponuda na adrese najmanje tri poslovna subjekta i objavom na svojoj internetskoj stranici.

Rok za dostavu ponude ne smije biti kraći od 8 dana od upućivanja Poziva.

1. **DOSTAVA I POSTUPANJE S PONUDOM**

**Članak 7.**

(1) Ponude dostavljene temeljem objavljenog poziva na internetskoj stranici Naručitelja uzimaju se na razmatranje pod istim uvjetima kao i ponude dostavljene na temelju upućenog Poziva.

(2) Ako je dokumentacija koju ponuditelj treba dostaviti nepotpuna ili pogrešna ili se takvima čini ili nedostaju potrebne informacije Naručitelj može, poštujući načela jednakog tretmana i transparentnosti, zahtijevati od ponuditelja da dopuni, razjasni, upotpuni ili dostavi nužne informacije u primjerenom roku.

(2) Takvo postupanje ne smije dovesti do pregovaranja u vezi s kriterijima za odabir ponude ili ponuđenim predmetom nabave.

(3) Za postupak odabira dovoljna je jedna pristigla ponuda ukoliko udovoljava svim traženim uvjetima.

1. **KRITERIJI ZA ODABIR PONUDE**

**Članak 8.**

(1) Kriterij za odabir ponude je najniža cijena ili ekonomski najpovoljnija ponuda.

(2) Ekonomski najpovoljnija ponuda određuje se temeljem cijene, kvalitete, tehničkih prednosti i radnih karakteristika, ekonomičnosti, ekološke prihvatljivosti, roka i načina isporuke i drugih pokazatelja značajnih Naručitelju.

**Članak 9.**

Naručitelj ima pravo poništiti postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

1. **OBAVIJEST O IZBORU PONUDITELJA**

**Članak 10.**

(1) Naručitelj je dužan u roku utvrđenom Pozivom za dostavu ponuda pisano obavijestiti sve ponuditelje o odabiru ponuditelja ili o poništavanju postupka nabave.

(2) Obavijest iz stavka 1. Ovog članka objavljuje se i na internetskoj stranici Naručitelja.

(3) Objavom obavijesti o odabiru ponuditelja stekli su se uvjeti za izdavanje narudžbenice ili sklapanje ugovora za predmet nabave

1. **ŽURNA NABAVA I IZUZEĆA OD PRIMJENE PRAVILNIKA**

**Članak 11.**

(1) U slučaju više sile, odnosno događaja izvan kontrole Naručitelja i neovisnog od njegove volje, a koji se nisu mogli izbjeći ili predvidjeti, naručitelj može radi sprečavanja nastanka ili otklanjanja nastale štete, jednostavnu nabavu bez obzira na procijenjenu vrijednost, provesti izdavanjem narudžbenice ili sklapanjem ugovora na temelju jedne ponude.

(2) Na žurnu nabavu ne primjenjuju se rokovi za dostavu ponuda utvrđeni ovim Pravilnikom

**Članak 12.**

Odredba ovog Pravilnika ne primjenjuju se;

- na nabavku usluga koje po svojoj naravi zahtijevaju specijalistička stručna znanja (npr.

javnobilježničke, konzervatorske, odvjetničke, zdravstvene i sl. usluge),

- u slučaju kada predmet nabave može izvršiti samo određeni gospodarski subjekt, odnosno

kada gospodarski subjekt ima koncesiju za određenu uslugu,

- u slučaju kada osnivač škole, temeljem punomoći Naručitelja provodi zajedničku nabavu,

- u slučaju kada je nabava za pojedini predmet nabave regulirana posebnim propisima.

1. **PRELAZNE I ZAVRŠNE ODREDBE**

**Članak 13.**

Na postupak izdavanja narudžbenice, odnosno sklapanja ugovora primjenjuje se važeća interna Procedura stvaranja ugovornih obveza za koje nije obvezna javna nabava.

**Članak 14.**

Na postupak provedbe jednostavne nabave kao i na odabir ponuditelja žalba nije dopuštena.

**Članak 15.**

Ovaj Pravilnik stupa na snagu osmog dana od dana donošenja. Stupanjem na snagu ovog Pravilnika prestaje važiti Pravilnik o provođenju javne nabave male vrijednosti Klasa: 012-03/17-01/03, Urbroj: 2121-24-01-17-3 od 19.06.2017.g.

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_ Danijela Trbara Kostić

OSNOVNA ŠKOLA

JOSIPA JURJA STROSSMAYERA

TRNAVA

KLASA: 011-03/24-02/01

URBROJ: 2121-24-24-1

Trnava, 4. Siječnja 2024.

Pravilnik je objavljen na oglasnoj ploči Škole dana 4. siječnja 2024., a stupio je na snagu dana 12. siječnja 2024.

Ravnateljica \_\_\_\_\_\_\_\_\_\_\_\_\_\_\_\_\_\_\_\_\_\_ Katica Vračević, dipl.uč.